《卜算子 题汪汝温便面》
明代·程敏政

草长沙露尖，风急波生绉。两个渔郎任意行，不问谁先后。

纶竿渔乍收，饭甑香初透。回首相呼好放船，正是潮生候。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。